**Проект „Качество и ефективност“**

Оперативна програма „Развитие на човешките ресурси” 2014-2020

Процедура: BG05M90P001-3.020 ‚,Подобряване качеството и ефективността на услугите за професионално обучение“

Договор: BG05M9OP001-3.020-0001-C01

Бенефициент: Национална агенция за професионално образование и обучение

Партньори:

Министерство на труда и социалната политика и Агенция по заетостта

Бюджет: 2 000 000 лв.

Срок за изпълнение: 08.01.2020 - 31.12.2023 г.

Проектът се изпълнява по процедурата "Подобряване качеството и ефективността на услугите за професионално обучение“ се финансира от Оперативна програма „Развитие на човешките ресурси“, съфинансирана от Европейския съюз чрез Европейския социален фонд.

**Национална агенция за професионално образование и обучение**

1113 София, бул. „Цариградско шосе” № 125, бл. 5, ет. 5

e-mail: napoo@navet.government.bg

тел. 02 971 20 70

URL: http://www.navet.government.bg

Данни за знанията и уменията, които се усвояват по всяка професия в процеса на обучение може да прочетете в Държавните образователни стандарти за придобиване на квалификация по професии на страницата на НАПОО в Интернет https://www.navet.government.bg/bg/darzhavni-obrazovatelni-standarti/doi-publikuvani-v-darzhaven-vestnik-i-p/

**Какво трябва да знаем за записване в курс за професионално обучение в ЦПО**

**А. Изискванията към кандидатите, желаещи да се включат в програмите за професионално обучение, се отнасят за:**

* **Минималната възраст** на кандидата в годината на кандидатстването е 16 г., когато обучението се извършва в ЦПО.
* **Здравословното състояние** на кандидата се удостоверява с медицински документ, доказващ, че професията, по която желае да се обучава, не му е противопоказна (Датата на медицинския документ е преди датата на започване на курса)
* **Задължителното минимално входящо образователно равнище се доказва с документ**- диплома, удостоверение по образец на МОН за завършен клас или за степен на образование (Входящото образователно ниво трябва да отговаря на задължителните минимални изисквания за обучение по професията)
* **Входящото квалификационно равнище** на кандидата е придобитата квалификация по част от професия или степен на професионална квалификация, изисквана за включване в продължаващо професионално обучение .

**Б. Задължително минимално входящо образователно равнище -**

* За професии с **първа** степен на професионална квалификация (Шивач, Касиер, портиер-пиколо, работник в дървообработването, шлосер и др.) - **завършен начален етап на основното образование или успешно завършен курс за ограмотяване**
* За професии с **втора** степен на професионална квалификация (продавач-консултант, електромонтьор, хлебар-сладкар, строител монтажник, фризьор и др.) - **завършен първи гимназиален етап - за начално професионално обучение за лица, навършили 16 години;**
* За професии с **трета** степен на професионална квалификация (оперативен счетоводител, графичен дизайнер, машинен техник, техник-животновъд, лаборант, помощник възпитател, екскурзовод и др. - **придобито право за явяване на държавни зрелостни изпити или придобито средно образование**